Pe 25 februarie 2014, la talk-showul "Świat się kręci" de pe postul polonez TVP, a fost anunțat că Cleo va reprezenta Polonia cu piesa "My Słowianie", împreună cu Donatan, la Concursul Muzical Eurovision 2014 din Copenhaga, Danemarca. Ei au terminat pe locul 14 în finală, cu 62 de puncte. Acest scor a cauzat diverse controverse, deoarece la rezultatul televot, Polonia a obținut locul 5, cu 162 de puncte (punctaj maxim de la Regatul Unit, Irlanda, Norvegia și Ucraina). Polonia nu a primit puncte de la Regatul Unit și Irlanda, cu toate că a fost prima la televotul public. Aceasta s-a întâmplat după ce juriul britanic și irlandez a plasat-o pe ultimul loc (locul 25). Această controversă a fost discutată în ziarele The Independent, BBC News, The Telegraph, The Guardian și Mirror.